Komisijas ziņojums Eiropas Parlamentam un Padomei par ELVGF Garantiju nodaļas izdevumiem - Agrīnās brīdināšanas sistēma nr. 12/2005 /* SEC/2006/0083 galīgā redakcija */





[pic] | EIROPAS KOPIENU KOMISIJA | Briselē, 20.1.2006 SEC(2006) 83 galīgā redakcija KOMISIJAS ZIŅOJUMS EIROPAS PARLAMENTAM UN PADOMEI par ELVGF Garantiju nodaļas izdevumiem Agrīnās brīdināšanas sistēma nr. 12/2005 SATURS 1. PROVIZORISKS APROPRIāCIJU IZLIETOJUMS 3 2. PIEZīMES PAR 2005. GADA BUDžETA IZPILDI 3 3. SECINāJUMI 5 1. PROVIZORISKS APROPRIĀCIJU IZLIETOJUMS Budžeta 1. pozīcijai atbilstīgo apropriāciju izlietojums ir 48 888,2 miljoni EUR, t.i., 98,4% no apropriācijām. Tā ir neto summa pēc to summu atskaitīšanas, kas atgūtas, veicot ELVGF Garantiju nodaļas grāmatojumu noskaidrošanas finanšu korekcijas, kā arī pārtraucot un samazinot avansa maksājumus, kas piešķirti budžeta gada laikā. Pielikumā iekļautajā tabulā redzams 2005. gada budžeta provizoriskais apropriāciju izlietojums laika posmā no 2004. gada 16. oktobra līdz 2005.gada 15. oktobrim. Galīgie izpildes skaitļi būs zināmi pēc 2005. gada 31. decembra, jo Komisija vēl var veikt tiešos maksājumus līdz minētajai dienai. Salīdzinot ar sākotnējām budžeta apropriācijām, šī izpilde liecina par apmēram – 788,4 miljonus EUR lielu neizlietotu summu, kas sadalīta šādi: - 1.a apakšpozīcijā – 725,9 miljoni EUR un - 1.b apakšpozīcijā – 62,6 miljoni EUR. 2. PIEZīMES PAR 2005. GADA BUDžETA IZPILDI Provizorisko 2005. gada budžeta izpildi attiecībā uz svarīgākajiem pantiem ietekmē šādi faktori (NB! Iekavās norādīts izpildes līmenis ar pārtēriņu (+) vai nepilnīgu izlietojumu (–)). 2.1. Monetārie faktori Dolāra un euro maiņas kurss Attiecībā uz izdevumiem, kas radušies iepriekš minētajā laikposmā, ņemtas vērā dolāra un euro maiņas kursa izmaiņas. Lielai daļai lauksaimniecības produktu, jo īpaši labībai un cukuram, piemēroto eksporta kompensāciju, kā arī dažu iekšējā atbalsta pasākumu, piemēram, atbalsta kokvilnai, izdevumus ietekmēja dolāra un euro kursa izmaiņas. Budžeta lēmējinstitūcija pieņēma budžetu, pamatojoties uz apropriācijām, kas tika pieprasītas 2005. gada provizoriskajā budžeta projektā, kuru izstrādāja uz vidējā euro un dolāra paritātes kursa EUR 1= USD 1,25 pamata. Jāpiebilst, ka laikposmā no 2004. gada 1. augusta līdz 2005. gada 31. jūlijam vidējais paritātes kurss bija aptuveni EUR 1 = USD 1,27, t.i., aptuveni par 2% augstāks nekā izstrādājot 2005. gada provizorisko budžeta projektu. 2.2. Budžeta 1.a apakšpozīcija – tirgus faktori Budžeta 1.a apakšpozīcijā budžeta apropriācijas pilnībā neizlietoja attiecībā uz dzīvnieku izcelsmes produktu nozari, bet pārtērēja attiecībā uz augu produktu nozari: - attiecībā uz augu produktu nozari pārtēriņš ir 335,7 miljoni EUR un galvenokārt saistīts ar labību, laukaugiem, tekstilaugiem un tiešo horizontālo atbalstu; - nepilnīgs izlietojums dzīvnieku izcelsmes produktu nozarē ir– 795,3 miljoni EUR un galvenokārt attiecas uz pienu un cūkgaļu. Taču izpilde šajās nozarēs nebija vienveidīga. Izpilde ar pārtēriņu/nepilnīgu izlietojumu bija saistīta galvenokārt ar šādiem pantiem: 2.2.1. Tirgus pasākumi attiecībā uz labību (+ 270,6 miljoni EUR) Šo pārtēriņu rada lielākie labības daudzumi, kas būs valsts glabāšanā pēc 2004./2005. gada pārbagātīgās labības ražas, jo valsts glabāšanā nonāca apmērām 13,9 miljoni tonnu labības, nevis 2,6 miljoni tonnu, uz kurām attiecas kredīti, ko budžeta lēmējinstitūcija darīja pieejamus. 2.2.2. Tiešie maksājumi par laukaugiem (+ 173,5 miljoni EUR) Šo pārtēriņu rada tas, ka dalībvalstu maksājumi par platībatkarīgo atbalstu labībai bija augstāki nekā kredīti, ko piemēroja budžeta lēmējinstitūcija, kura budžeta pieņemšanas laikā bija samazinājusi kredītus, ko šim pasākumam pieprasīja Komisija. 2.2.3. Tekstilaugi (+ 59,6 miljoni EUR) Šo pārtēriņu rada tas, ka lielāko kokvilnas daudzumu dēļ dalībvalstis veica maksājumus, kas bija augstāki nekā kredīti, kurus piemēroja budžeta lēmējinstitūcija, kas budžeta pieņemšanas laikā bija samazinājusi kredītus, kurus šim pasākumam pieprasīja Komisija. 2.2.4. Augļi un dārzeņi (– 65,6 miljoni EUR) Šis nepilnīgais izlietojums radies, pateicoties labvēlīgiem apstākļiem augļu un dārzeņu tirgū, jo no tirgus izņēma mazākus augļu un dārzeņu daudzumus, nekā budžetā bija atvēlēts, un par banāniem samaksātā atbalsta apjoms to palielinātās tirgus cenas dēļ bija mazāks, nekā atvēlēts budžetā. 2.2.5. Citi augu produkti un pasākumi (– 136,0 miljoni EUR) Šis nepilnīgais izlietojums radies sakarā ar palēnināšanos žāvētai rupjai lopbarībai paredzēto atbalsta maksājumu ritmā, ko dažādām POSEI programmām veica dalībvalstis. 2.2.6. Tiešais horizontālais atbalsts (+ 65,0 miljoni EUR) Šis apropriāciju pārtēriņš attiecībā uz vienkāršoto platībatkarīgo maksājumu shēmu ( SAPS ), kas attiecas uz astoņām jaunajām dalībvalstīm no desmit, skaidrojams ar dubultās likmes efektu, kuru rada atbalsta maksājumu izmaksa, novērtējot to valstu valūtu attiecībā pret EUR, kur nav ieviesta vienotā valūta. 2.2.7. Piens un piena produkti (– 1 049,3 miljoni EUR) Šis nepilnīgais izlietojums radies sakarā ar mazākiem izdevumiem par dažādiem pasākumiem labvēlīgu iekšējā un ārējā piensaimniecības produktu tirgus apstākļu dēļ. Šie apstākļi ir ļāvuši Komisijai samazināt eksporta kompensāciju maksājumu apjomu un iekšējā tirgus atbalsta likmes, kas paredzētas dažādiem šīs nozares produktiem, salīdzinot ar summām, kas bija atvēlētas budžetā. Turklāt tika iekasēta piena nodeva par kopējo pārsniegto piena daudzumu, proti, vairāk nekā 1,0 miljonu tonnu, salīdzinājumā ar budžeta projektā paredzēto daudzumu 0,25 miljoni tonnu, tādējādi vēl vairāk palielinot ietaupījumus šajā nozarē. 2.2.8. Liellopu un teļa gaļa (+ 288,1 miljoni EUR) Šis pārtēriņš radies sakarā ar lielāku dalībvalstu veikto maksājumu skaitu 2004. gadā par dzīvniekiem, nekā bija atvēlēts budžetā. 2.2.9. Grāmatojumu atbilstības noskaidrošana (– 169,9 miljoni EUR) Šo summu uzskata par ieņēmumiem, un tās palielināšanās notika, palielinoties summām, ko atguva no dalībvalstīm ar grāmatojumu atbilstības noskaidrošanas lēmumiem, kurus Komisija pieņēma budžeta gada laikā. 2.3. Budžeta 1.b apakšpozīcija – lauku attīstība (– 62,6 miljoni EUR) 2005. gada saistību apropriācijas lauku attīstībai (ES-15) un pārejas posma instrumentam jaunajām dalībvalstīm noteica šīs apakšpozīcijas maksimālajā apjomā. Šā ziņojuma tapšanas laikā ir izpildītas visas saistību un gandrīz visas maksājumu apropriācijas, kas bija paredzētas budžetā pārejas posma instrumentam, kuru īsteno uz diferencētu apropriāciju pamata. Pašreizējais nepilnīgais izlietojums attiecas uz ES-15 valstīm paredzētajām ELVGF Garantiju nodaļas apropriācijām lauku attīstībai un ir radies sakarā ar nepilnīgu tādu atsevišķu lauku attīstības shēmu īstenošanu kā priekšlaicīgā pensionēšanās (jaunā sistēma), agrovide (jaunā sistēma) un mežsaimniecība (jaunā sistēma). 3. SECINāJUMI Ņemot vērā iepriekš izskaidroto nepilnīgo izlietojumu, kas attiecībā uz 1.a apakšpozīciju ir – 725,9 miljoni EUR, Komisija, iesniedzot budžeta grozījumus Nr. 8/2005, ierosināja budžeta lēmējinstitūcijai samazināt ELVGF Garantiju nodaļas apropriācijas par 650,0 miljoniem EUR attiecībā uz šo apakšpozīciju. Budžeta grozījumus tika pieņemts Eiropas Parlamenta plenārsēdē 2005. gada decembrī. [pic]